cyanic-selkie/wikianc huggingface dataset:
Γεώργιος Ησαΐας
Κηδεύτηκε από τον ιερό ναό Αγίου Γεωργίου Καρύτση στις 28 Φεβρουαρίου 1957.
Παραπομπές
Κατηγορία:Έλληνες πληρεξούσιοι Κατηγορία:Έλληνες βιομήχανοι Κατηγορία:Βουλευτές Πειραιά Κατηγορία:Έλληνες υπουργοί Συγκοινωνιών
Άνθιση φυτοπλαγκτού
thumb|Κυανοβακτηριακή κρούστα
Η άνθιση φυτοπλαγκτού (algal bloom) αποτελεί την ραγδαία αύξηση ή συσσώρευση πληθυσμού φυκών σε υδάτινα οικοσυστήματα. Απαντάται στη φύση με δύο μορφές: τον φυτοπλαγκτονικό ανθό και τη φυτοπλαγκτονική κρούστα (scum). Η άνθιση των κυανοβακτηριδίων αποκαλείται συχνά άνθιση γαλαζοπράσινων φυκών (blue-green algae).
Κυανοβακτήρια
Τα κυανοβακτήρια ή κυανόφυτα είναι μια πολυάριθμη ομάδα μονοκύτταρων φωτοσυνθετικών, προκαρυωτικών οργανισμών, με ευρεία εξάπλωση. Αποτελούν την μεγαλύτερη και πιο διαδεδομένη ομάδα φωτοσυνθετικών οργανισμών, η οποία περιλαμβάνει περισσότερα από 150 γένη και 2000 είδη. Τα περισσότερα κυανοβακτήρια είναι αερόβια και φωτοαυτότροφα. Υπάρχουν ορισμένα είδη που μπορούν να επιζήσουν σε απόλυτο σκοτάδι αλλά και κάποια που δείχνουν ικανότητα ετεροτροφισμού. Εμφανίζονται είτε ως μεμονωμένα κύτταρα, είτε ως αποικίες. Τα κυρίαρχα περιβάλλοντα που απαντούν τα κυανοβακτήρια είναι τα λιμναία και θαλάσσια οικοσυστήματα. Ακμάζουν σε νερά αλμυρά, υφάλμυρα ή γλυκά, ψυχρές και θερμές πηγές, και σε περιβάλλοντα όπου κανένα άλλο μικροφύκος δεν μπορεί να επιζήσει. Άλλο αξιοσημείωτο χαρακτηριστικό τους είναι ότι επιβιώνουν σε εξαιρετικά υψηλές και χαμηλές θερμοκρασίες. Είναι άποικοι θερμών πηγών, αρτικών και ανταρκτικών λιμνών, χιονιού και πάγου.
Σχηματισμός - Αίτια
Ο σχηματισμός ενός κυανοβακτηριακού ανθού οφείλεται σε έναν συνδυασμό αβιοτικών και βιοτικών παραγόντων. Στους αβιοτικούς παράγοντες ανήκουν η υψηλή θερμοκρασία του νερού, τα αυξημένα επίπεδα θρεπτικών ουσιών, η στρωμάτωση της στήλης του νερού, ο χαμηλός λόγος Ν:P (αζώτου-φωσφόρου) καθώς και το υψηλό pH. Όσον αφορά τους βιοτικούς παράγοντες αναφερόμαστε σε ιδιότητες των ίδιων των κυανοβακτηρίων όπως υψηλή προσαρμοστικότητα τους σε διαφορετικά περιβάλλοντα, η δυνατότητα ρύθμισης της πλευστότητάς τους προς εξερεύνηση περιοχών πλούσιων σε θρεπτικά συστατικά, η ικανότητα πρόσληψης φωτός σε συνθήκες σκίασης, η επιλεκτική θήρευση που ασκεί το ζωοπλαγκτόν, η παραγωγή τοξινών, η δυνατότητα να δημιουργούν συνθήκες που να ευνοούν την ανάπτυξη τους σε βάρος άλλων θαλασσίων οργανισμών (όπως το να αυξάνουν το pH του νερού μειώνοντας τα επίπεδα του CO2 ) κ.ά.
Άμεσο επακόλουθο είναι η περίοδος καλοκαίρι-φθινόπωρο να χαρακτηρίζεται από την επικράτηση των κυανοβακτηρίων στο λιμναίο ή θαλάσσιο φυτοπλαγκτό. Μπορεί να διαρκέσει από 2-3 εβδομάδες, έως και μερικούς μήνες χωρίς όμως να είναι δυνατή η πρόβλεψη της εμφάνισης του φαινομένου σε μια περιοχή ούτε να παρατηρείται κάθε χρόνο σταθερή διάρκεια. Είδη που σχηματίζουν επιπολασμό ανήκουν κυρίως στα γένη Microcystis, Anabaena και Aphanizomenon.
thumb|ερυθρά παλίρροια
Οικολογία
Οι κυανοβακτηριακές ανθίσεις του νερού μειώνουν την αξία του οικοσυστήματος στο οποίο εμφανίζονται και δημιουργούν οικολογικά προβλήματα, προβλήματα δημόσιας υγείας και οικονομικά προβλήματα. Ένας μεγάλος αριθμός κυανοβακτηρίων που συμμετέχουν στην άνθιση του νερού έχει την ικανότητα να παράγει τοξίνες ως προϊόντα του μεταβολισμού του. Στον άνθρωπο συγκεκριμένα, προβλήματα μπορεί να δημιουργηθούν από κατάποση, δερματική επαφή ή και εισπνοή νερών στο οποία έχει αναπτυχθεί κυανοβακτηριακός ανθός.
Το φαινόμενο στην Ελλάδα
Στον ελλαδικό χώρο το φαινόμενο του επιπολασμού των κυανοβακτηρίων έχει παρατηρηθεί και μελετηθεί σε διάφορες λίμνες, όπως Βεγορίτιδας, Βόλβης, Μικρής Πρέσπας, Δοϊράνης αλλά και Καστοριάς, με διάρκειας έως και οκτώ μήνες, καθώς και στο Αιγαίο Πέλαγος σε παράκτιες ζώνες του Θερμαϊκού Κόλπου, της Καβάλας και νησιών-όπως των Ψαρών.
Λουί Αγκασίζ
Ο Ζαν Λουί Ροντόλφ Αγκασιζ (ή και Λουδοβίκος Αγκασίζ) (αγγλικά: Jean Louis Rodolphe Agassiz ) (28 Μαΐου 1807 – Κέιμπριτζ, 14 Δεκεμβρίου 1873) ήταν Αμερικανό–Ελβετός βιολόγος και γεωλόγος. Σπουδαστής ακόμα συνέγραψε μελέτη για τα ψάρια της Βραζιλίας, μαζί με τον συνάδελφό του Γιόχαν φον Σπιξ, η οποία όμως δεν ολοκληρώθηκε ποτέ μετά τον θάνατο του Σπιξ. Αργότερα ήρθε κι η συνεργασία του με τον Αλεξάντερ φον Χούμπολτ και Ζωρζ Κυβιέ στο Παρίσι το 1831. Κυρίως ασχολήθηκε με τα Μαλάκια και τα Εχινόδερμα, παλαιοντολογικά ή σύγχρονα, αλλά κατά κύριο λόγο οι έρευνες του έτειναν προς τα ψάρια.
Το 1846 πήγε στην Αμερική, ως επικεφαλής επιστημονικής ομάδας, όπου κι έμεινε. Δύο χρόνια αργότερα, το 1848, έγινε καθηγητής της φυσικής στο Χάρβαρντ. Ενώ σημαντικός θεωρείται και ο ρόλος του ως προς τους νέους προσανατολισμούς της Αμερικής στον τομέα των φυσιογνωστικών επιστημών. Εν τούτοις, δε συμφωνούσε με τη Θεωρία της Εξέλιξης.
Ο Αγκασίζ επικεντρώθηκε στην έρευνα των παγετώνων και από αυτό, προσέφερε μία νέα θεωρία στην επιστήμη: «Θεωρία των Παγετώνων του Αγκασίζ». Η θεωρία αυτή αναπτύχθηκε ενδελεχώς στο έργο Etudes sur les glaciers (1840).
Εξωτερικοί σύνδεσμοι
Κατηγορία:Αμερικανοί γεωλόγοι Κατηγορία:Φυσιοδίφες Κατηγορία:Παγετωνολόγοι
Βίλλα της Βουργουνδίας
Η Βίλλα, γερμ.: Willa von Burgund (π.900 - μετά το 936) από τον Οίκο των Παλαιών Γουέλφων, ήταν πριγκίπισσα της Άνω Βουργουνδίας. Μέσω του γάμου της έγινε κόμισσα του Αβινιόν και του Αρλ και μαργραβίνα της Τοσκάνης.
Βιογραφία
Ήταν κόρη του Ροδόλφου Α΄ βασιλιά της Άνω Βουργουνδίας και της Βίλλας των Μποζονιδών, κόρης του Μπόζο της Προβηγκίας (=Κάτω Βουργουνδίας). Τα αδέλφια της περιελάμβαναν την Aδελαΐδα, σύζυγο του Λουδοβίκου Γ΄ των Μπιβινιδών βασιλιά της Προβηγκίας, Λομβαρδίας, Γερμανίας και τον Ροδόλφο Β΄, ο οποίος διαδέχθηκε τον πατέρα τους ως βασιλιάς της Βουργουνδίας. Μετά το τέλος τού πατέρα τής Βίλλας το 912, η μητέρα της παντρεύτηκε τον Ούγο των Μποζονιδών βασιλιά της Λομβαρδίας.
Οικογένεια
Το 912 η Βίλλα παντρεύτηκε τον Μπόζο των Μποζονιδών, κόμη του Αρλ και του Αβινιόν. Ο Μπόζο ήταν γιος του Θεοβάλδου κόμη του Αρλ και της Μπέρτας των Καρολιδών, νόθης κόρης του Λοθάριου Β΄ της Λοθαριγγίας. Ο μεγαλύτερος αδελφός του, ο Ούγος της Ιταλίας, ήταν νυμφευμένος με τη μητέρα της Βίλλας. Το 926, όταν ο Ούγος έγινε βασιλιάς της Λομβαρδίας, έκανε τον Μπόζοo αντιβασιλιά της Προβηγκίας. Σύμφωνα με τον Λιουτπράνδο της Κρεμόνας, μετά από παρότρυνση της Βίλλας και του Μπόζo, το 931 ο Ούγος κατηγόρησε τον ετεροθαλή αδελφό του Λαμβέρτος μάργραβο της Τοσκάνης ότι συνωμοτούσε εναντίον του και τον εκτόπισε. Ο Ούγος ενένδυσε τον αδελφό του Μπόζο ως μάργραβο της Τοσκάνης στη θέση του Λαμβέρτος και έτσι η Βίλλα έγινε μαργραβίνα της Τοσκάνης. Σύμφωνα με τον Λιουτπράνδο της Κρεμόνας, η φιλοδοξία της Βίλλας οδήγησε τον Μπόζο να επαναστατήσει εναντίον του Ούγου το 936. Τότε η Βίλλα στάλθηκε στη Βουργουνδία· ο Ούγος αντικατέστησε τον Μπόζo στο μαργραβάτο της Τοσκάνης με τον γιο του Ουμβέρτο.
Η ημερομηνία που απεβίωσε η Βίλλα δεν είναι γνωστή.
Με τον Μπόζο, η Βίλα απέκτησε αρκετά παιδιά, όπως:
Βιβλιογραφικές αναφορές
Κατηγορία:Οίκος των Παλαιών Γουέλφων
Αββάς Πρεβώ
Ο αββάς Πρεβώ (πραγμ. όνομα Αντουάν Φρανσουά Πρεβώ ντ' Εζίλ (Antoine François Prévost d'Exiles), Εστντέν, Αρτουά (Hesdin, Artois) 1697 - Σαντιγί 1763) ήταν Γάλλος μυθιστοριογράφος.
Την ίδια χρονιά εκδόθηκαν στο Παρίσι οι πρώτοι τέσσερις τόμοι του μυθιστορήματός του Αναμνήσεις ενός ευγενούς. Ύστερα από ένα χρόνο παραμονής στην Αγγλία ο Πρεβώ πήγε στην Ολλανδία και το 1730 άρχισε η δημοσίευση του Άγγλου φιλοσόφου που διήρκεσε εννιά χρόνια και καταλάμβανε οκτώ τόμους.
Το 1731 δημοσιεύτηκαν στο Άμστερνταμ ο πέμπτος, έκτος και έβδομος τόμος των Αναμνήσεων ενός ευγενούς. Ο έβδομος τόμος περιλάμβανε την Ιστορία του ιππότη ντε Γκριέ και της Μανόν Λεσκώ και δημοσιεύτηκε μεμονωμένος στο Παρίσι την ίδια χρονιά. Η γαλλική κυβέρνηση απαγόρευσε το έργο αλλά ''«το Παρίσι ξετρελλάθηκε μ’ αυτό το μυθιστόρημα. Οι άνθρωποι τρέχαν να το αγοράσουν [τις παράνομες εκδόσεις του] λες κι ορμούσανε στη μάχη»''. Το 1733, επειδή έμαθε στο Άμστερνταμ όπου βρισκόταν, ότι οι Βενεδικτίνοι είχαν πετύχει την έκδοση διαταγής φυλάκισής του, δραπέτευσε στην Αγγλία με τη γυναίκα ενός άλλου. Για να ζήσει παρέδιδε μαθήματα αλλά ένας μαθητής του τον κατηγόρησε ότι πλαστογράφησε επιταγή πενήντα λιρών και φυλακίστηκε. Το έγκλημα της πλαστογραφίας επέσυρε τότε θανατική καταδίκη αλλά σε λίγο ο Πρεβώ αφέθηκε ελεύθερος και γύρισε στη Γαλλία έχοντας δηλώσει υποταγή στο τάγμα των Βενεδικτίνων. Πέθανε μοναχός είκοσι χρόνια αργότερα.
Το έργο που του χάρισε την αθανασία, η Μανόν Λεσκώ, είναι κατά κάποιον τρόπο η αυτοβιογραφία του : Ο ήρωάς του, ο ιππότης ντε Γκριέ, προοριζόταν κι αυτός για ιερωμένος κι έχει τον ίδιο ανήσυχο χαρακτήρα με τον συγγραφέα του. Το μυθιστόρημα αυτό ήταν η αρχή των romans larmoyants, των δακρύβρεκτων μυθιστορημάτων, που συγκινεί μέχρι σήμερα -ειδικά οι οπερατικές μεταφορές του- παρ’ όλο που μιλά για μιαν εταίρα κι ένα απατεώνα. Η επίδρασή του στους μεταγενέστερους (Ρουσσώ, Ντιντερό, Μπερναρντέν ντε Σαιν-Πιέρ, Δουμά υιό) ήταν τεράστια.
Παραπομπές
Κατηγορία:Γάλλοι συγγραφείς
Ιταλικές γενικές εκλογές 2018
Οι ψηφοφόροι εξέλεξαν τα 630 μέλη της Βουλής των Αντιπροσώπων και τα 315 εκλόγιμα μέλη της Γερουσία της Δημοκρατίας για τη 18η βουλή της Ιταλίας από το 1948. Οι εκλογές έγιναν ταυτόχρονα με τις περιφερειακές εκλογές στη Λομβαρδία και στο Λάτσιο.
Ο κεντροδεξιός συνασπισμός, με επικεφαλής την δεξιά Λίγκα του Ματέο Σαλβίνι, αναδείχθηκε πρώτος σε έδρες στη Βουλή των Αντιπροσώπων και στη Γερουσία, ενώ το Κίνημα Πέντε Αστέρων με επικεφαλής τον Λουίτζι ντι Μάγιο έγινε το κόμμα με τον μεγαλύτερο αριθμό ψήφων. Ο κεντροαριστερός συνασπισμός με επικεφαλής τον πρώην πρωθυπουργό Ματέο Ρέντσι, ήρθε 3ος. Όμως, καμιά πολιτική ομάδα ή κόμμα δεν κέρδισε την απόλυτη πλειοψηφία, με αποτέλεσμα ένα κοινοβούλιο αποτελούμενο από κόμματα χωρίς αυτοδυναμία.
Έπειτα από συνομιλίες που διήρκεσαν τρεις μήνες, τελικά σχηματίστηκε μια κυβέρνηση συνασπισμού την 1η Ιουνίου ανάμεσα στο M5S και τη Λίγκα, με τους ηγέτες και των δύο να γίνονται αντιπρόεδροι σε μια κυβέρνηση υπό τον ανεξάρτητο υποστηριζόμενο από το M5S Τζουζέπε Κόντε.
Εκλογικό σύστημα
Οι τρέχουσες εκλογές διεξήχθησαν σύμφωνα με τον νέο εκλογικό νόμο του 2017, του οποίου προηγήθηκε το συνταγματικό δημοψήφισμα του 2016. Το νέο εκλογικό σύστημα ήταν μικτό (παράλληλη ψηφοφορία): το 36% των εδρών κατανεμήθηκε με πλειοψηφικό εκλογικό σύστημα και το 64% με αναλογική εκπροσώπηση. Το εκλογικό όριο ήταν 3% του αριθμού των έγκυρων ψηφοδελτίων για τα πολιτικά κόμματα και 10% για τις συμμαχίες.
Βουλή των Αντιπροσώπων
Από τους 630 βουλευτές:
Η προσέλευση στην ψηφοφορία δεν ήταν υποχρεωτική. Δικαίωμα ψήφου είχαν όλοι οι Ιταλοί πολίτες ηλικίας άνω των 18 ετών.
Ιταλική Γερουσία
Από τους 315 γερουσιαστές:
Η προσέλευση στην ψηφοφορία δεν ήταν υποχρεωτική. Δικαίωμα ψήφου είχαν όλοι οι Ιταλοί πολίτες ηλικίας άνω των 25 ετών.
Παράλληλη ψηφοφορία
Οι εκλογές για τη Βουλή και τη Γερουσία έγιναν παράλληλα. Τα ψηφοδέλτια της Βουλής ήταν ροζ και της Γερουσίας κίτρινα. Ο εκλογέας που προσερχόταν στην ψηφοφορία παραλάμβανε ένα ροζ και ένα κίτρινο ψηφοδέλτιο, καθένα από τα οποία περιείχε κλειστές λίστες με τα κόμματα και τα ονόματα των υποψηφίων τους στην περιφέρεια. Σε κάθε ψηφοδέλτιο ο εκλογέας έπρεπε να ψηφίσει ένα κόμμα για την αναλογική εκπροσώπηση και έναν από τους υποψήφιους του κόμματος για το πλειοψηφικό σύστημα. μικρογραφία|250x250εσ| 1. Ψηφοδέλτια 2. Λίστες υποψηφίων 3. Φάκελος με προπληρωμένο τέλος 4. Μικρός λευκός φάκελος για τα ψηφοδέλτια 5. Οδηγίες για την ψηφοφορία 6. Πιστοποιητικό συμμετοχής στην ψηφοφορία
Ιταλοί του Εξωτερικού
Οι πάνω από 4 εκατομμύρια Ιταλοί που είναι εγγεγραμμένοι ψηφοφόροι στο εξωτερικό είχαν το δικαίωμα να ψηφίσουν με επιστολική ψήφο (μέσω ταχυδρομείου). Ο εκλογέας που επιθυμεί να ψηφίσει έπρεπε να υποβάλλει αίτηση μέχρι τις 31 Ιανουαρίου 2020 για να παραλάβει από το προξενείο το εκλογικό πακέτο με τα απαραίτητα: ψηφοδέλτια, φάκελους και οδηγίες. Οι πολιτικοί συνδυασμοί ήταν διαφορετικοί για το εξωτερικό από ότι στην Ιταλία, για παράδειγμα τα τρία κεντροδεξιά κόμματα: Λέγκα, Φόρτσα Ιτάλια και Αδέλφια Ιταλίας, συμμετείχαν με κοινή λίστα υποψηφίων. Ο εκλογέας έπρεπε να διαβάσει τις οδηγίες που περιέχονταν στο πακέτο, να δει τις λίστες υποψηφίων, να βάλει ένα σταυρό προτίμησης στο κόμμα της επιλογής του και, προαιρετικά, να γράψει το όνομα ενός ή δύο υποψηφίων (ανάλογα με την περιφέρεια) στον προβλεπόμενο χώρο. Μετά έπρεπε να βάλει το συμπληρωμένο ψηφοδέλτιο μέσα στον μικρό λευκό φάκελο, και αυτόν μέσα στον μεγάλο φάκελο, ο οποίος ήταν προσυμπληρωμένος με την διεύθυνση αποστολέα και είχε προπληρωμένο τέλος.
Οι Ιταλοί του εξωτερικού ψήφισαν για να εκλεγούν 12 μέλη στη Βουλή, από τα οποία 5 για την Ευρώπη, 4 για τη Νότια Αμερική, 2 για τη Βορειοκεντρική Αμερική και 1 για τον υπόλοιπο κόσμο (Αφρική, Ασία, Ωκεανία και Ανταρκτική), και 6 γερουσιαστές: 2 για την Ευρώπη, 2 για τη Νότια Αμερική, 1 για τη Βορειοκεντρική Αμερική και 1 για τον υπόλοιπο κόσμο:
Παραπομπές
2018 Ιταλια
Κορώνα ή γράμματα
Κορώνα ή γράμματα είναι μια έκφραση που αφορά τις δυο πλευρές ενός νομίσματος και χρησιμοποιείται στις εξής περιπτώσεις:
Ιστορία
δεξιά|μικρογραφία|Ρωμαϊκό νόμισμα με το κεφάλι του [[Νεπτούνους στη ευθεία όψη και ενός πλοίου στην αντίστροφη όψη.]] Η ιστορική προέλευση του κορώνα ή γράμματα είναι η διερμηνεία του αποτελέσματος μιας ευκαιρίας ως η έκφραση της θεϊκής θέλησης.
Το κορώνα ή γράμματα ήταν γνωστό στους Ρωμαίους ως πλοίο ή κεφάλι (navia aut caput), καθώς μερικά κέρματα εμφάνιζαν ένα πλοίο στην μία πλευρά και το κεφάλι του αυτοκράτορα.
Παραπομπές
Κατηγορία:Εκφράσεις Κατηγορία:Τυχερά παιχνίδια Κατηγορία:Κέρματα
.gg
μικρογραφία .gg είναι ο top-level domain κωδικός για το Γκέρνζι στο διαδίκτυο.
Παραπομπές
Κατηγορία:Γκέρνζι Κατηγορία:Top-level domains
Ντιναμό Κρασνοντάρ (πετοσφαίριση γυναικών)
Η Ντιναμό Κρασνοντάρ (ρωσικά: Динамо Краснодар) αποτελεί το γυναικείο τμήμα πετοσφαίρισης του Ρωσικού συλλόγου Ντιναμό Κρασνοντάρ, με έδρα την πόλη Κρασνοντάρ του Κράι Κρασνοντάρ, και αγωνίζεται στη Σουπερλίγκα.
Ιδρύθηκε το 1946 και έχει κατακτήσει 1 Κύπελλο Ρωσίας το 1994, ενώ έχει βρεθεί 1 φορά σε τελικό κυπέλλου Ευρώπης, όταν την περίοδο 2010-11 αγωνίστηκε στον τελικό του CEV Καπ με την ιταλική Ρομπούρ Τιμπόνι Ουρμπίνο.
Λίμνη Μαλίκη
Η Μαλίκη (άλλες ονομασίες Μαλίκι ή Μαλίκ, σπανιότερα Σόβιανη, αλβανικά: Liqeni I Maliqit) ήταν λίμνη της Αλβανίας που αποξηράνθηκε στα μέσα του 20ού αιώνα. Βρίσκονταν σε μικρή απόσταση και βορειοδυτικά από την πόλη της Κορυτσάς, επί της κοιλάδας του άνω ρου του ποταμού Δεβόλη ή Ντεβόλη στο οροπέδιο της Κορυτσάς. Αποτελούσε κατά τα προϊστορικά χρόνια ενιαία λίμνη με τις λίμνες των Πρεσπών και πιθανώς της Οχρίδας, ενώ τα πρώτα ίχνη κατοίκησης στις όχθες της εντοπίζονται από την αρχαιολογική σκαπάνη κατά την νεολιθική περίοδο. Κατά το παρελθόν, αποτελούσε τον σημαντικότερο υδροβιότοπο αργυροπελεκάνων της χώρας.
Ονομασία
Σύμφωνα με τον Γάλλο περιηγητή Φρανσουά Πουκεβίλ, η ονομασία της λίμνης προέρχεται από την αλβανική γλώσσα και σημαίνει την «λίμνη των βουνών», και αναφέρει ότι είχε περίπου μήκος 8 χιλιόμετρα και πλάτος 2 χιλιόμετρα, ενώ τα νερά της λίμνης εκρρέουν με καταρράκτη στο ποταμό Ντεβόλη.
Δημιουργία
Η λίμνη Μαλίκη εντάσσεται στην ομάδα λιμνών της Δασσαρητικής λεκάνης μαζί με τις λίμνες Μεγάλη Πρέσπα, Μικρή Πρέσπα και Οχρίδα. Η δημιουργία της λίμνης σύμφωνα με μια από τις επικρατέστερες υποθέσεις, εντάσσεται μετά την περίοδο που οι λίμνες της περιοχής της Δασσαρητικής λεκάνης ενώνονταν στο οροπέδιο της Κορυστάς, και πιθανώς με την Αιγαιατική λίμνη. Σε ορισμένες περιπτώσεις εντάσσεται ή διαχωρίζεται η λίμνη της Οχρίδας, κυρίως από τους επιστήμονες που υπεραμύνονται της μοναδικότητάς της, ως της παλαιότερης λίμνης τουλάχιστον της Βαλκανικής χερσονήσου ή ακόμα και της Ευρώπης, με εξαίρεση της διηπειρωτικής Κασπία. Έτσι η δημιουργία της εντοπίζεται μετά τη μέση και τελευταία περίοδο της Μειόκαινου ή στη μέση και τελευταία περίοδο της Πλειόκαινου, όταν τερματίστηκε άμεση ροή των υδάτων των λιμνών της Δασσαρητικής λεκάνης με αυτήν της Αιγαιατικής λεκάνης.
Αρχαιολογία
Ο νεολιθικός οικισμός που εντοπίσκεται ανασκαφικά στις όχθες της λίμνης Μαλίκης, αποτελεί αντιπροσωπευτικό δείγμα των οικισμών του μεσογειακού χώρου που εδραιώθηκαν στις όχθες λιμνών ως πασαλόπηκτοι οικισμοί και πιστεύεται ότι αποτέλεσαν οδηγό για την δημιουργία ανάλογων οικισμών στην Κεντρική Ευρώπη. Δείγματα αυτής της περιόδου εντοπίζονται κοντά στον σημερινό οικισμό Σόβιανη (Sovjan) στην κοιλάδα του ποταμού Δεβόλη στην επαρχία της Κορυτσάς.
Παραπομπές
Μαλικη Κατηγορία:Αποξηραμένες λίμνες Κατηγορία:Νομός Κορυτσάς
Μάθιου Λέκι
O Μάθιου Λέκι (Mathew Leckie, 4 Φεβρουαρίου 1991) είναι Αυστραλός ποδοσφαιριστής που αγωνίζεται στη Χέρτα Βερολίνου και στην Εθνική Αυστραλίας.
Σε συλλόγους
Ξεκίνησε να αγωνίζεται επαγγελματικά το 2008 σε ομάδες της Αυστραλίας. Το 2011 μετέβη στη Γερμανία, καθώς πήρε μεταγραφή για την Γκλάντμπαχ. Το 2013 έγινε παίκτης της ΦΣΦ Φραγκφούρτης και το 2014 της Ίνγκολστατ 04. Από το 2017 ανήκει στη Χέρτα Βερολίνου.
Παραπομπές
Κατηγορία:Αυστραλοί ποδοσφαιριστές Κατηγορία:Ποδοσφαιριστές Εθνικής Αυστραλίας Κατηγορία:Ποδοσφαιριστές Χέρτα Βερολίνου Κατηγορία:Ποδοσφαιριστές Μπορούσια Μενχενγκλάντμπαχ Κατηγορία:Ποδοσφαιριστές Μπορούσια Μενχενγκλάντμπαχ ΙΙ Κατηγορία:Ποδοσφαιριστές Αντελάιντ Γιουνάιτεντ Κατηγορία:Ποδοσφαιριστές ΦΣΦ Φραγκφούρτης Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές 2. Μπουντεσλίγκα Κατηγορία:Μέσοι ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Αυστραλοί σκωτικής καταγωγής Κατηγορία:Ποδοσφαιριστές Κυπέλλου Συνομοσπονδιών FIFA 2017 Κατηγορία:Παίκτες νικητές Ασιατικού Κυπέλλου Εθνών Ποδοσφαίρου Κατηγορία:Ποδοσφαιριστές Ασιατικού Κυπέλλου Εθνών 2015 Κατηγορία:Ποδοσφαιριστές Ασιατικού Κυπέλλου Εθνών 2019 Κατηγορία:Ποδοσφαιριστές Παγκοσμίου Κυπέλλου 2022
Google Earth
Google Earth ονομάζεται το πρόγραμμα γραφικής απεικόνισης της Γης το οποίο είναι διαθέσιμο στο Διαδίκτυο. Κατασκευάστηκε από την εταιρεία Keyhole Inc. με το όνομα Earth Viewer 3D. Όταν η εταιρεία αγοράστηκε από την Google το 2004, πήρε το σημερινό του όνομα.
Το πρόγραμμα συνθέτει εικόνες και πληροφορίες από δορυφορικές φωτογραφίες, αεροφωτογραφίες, στοιχεία GIS και από πολλές πηγές σε επάλληλα στρώματα (που τα ονομάζει «επίπεδα» - στα αγγλικά levels), με σημαντική ευκολία χρήσης. Τα επίπεδα αυτά έχουν αφενός πληροφορίες που εισήγαγε η Google όπως πληροφορίες χάρτη με ονομασίες δρόμων ("Δρόμοι"), πληροφορίες για τον καιρό αλλά και πολλές άλλες πληροφορίες που προσθέτουν οι χρήστες του συστήματος όπως τρισδιάστατα κτίρια για αρκετές περιοχές / πόλεις του κόσμου με εργαλεία όπως τον Δημιουργό Κτιρίων, φωτογραφίες, τοπικές πληροφορίες.
Εικόνες
Η ανάλυση και η ηλικία των εικόνων ποικίλλουν. Οι φωτογραφίες είναι συνήθως από το 2004 ή και νωρίτερα με την ανάλυση να κυμαίνεται από 15 μέτρα για μεγάλο μέρος των ΗΠΑ, το ένα μέτρο (για πολλές ευρωπαϊκές χώρες) μέχρι και 15-30 εκατοστά για πόλεις όπως το Βερολίνο ή η Ζυρίχη. Επιπρόσθετη λειτουργία του προγράμματος είναι to το Timelapse, μια λειτουργία προβολής βίντεο της Γης στην πάροδο του χρόνου, η χρήση του οποίου προσφέρει τη δυνατότητα προβολής της επιφάνειας της Γης όπως καταγράφηκε από δορυφορικά πλάνα κατά το διάστημα 1984 με 2020. Με αυτόν τον τρόπο παρατηρούνται οι μεταβολές στην αστική εξάπλωση, την αποδάσωση και το λιώσιμο των πάγων.
Τεχνικές απαιτήσεις
Στην πράξη το πρόγραμμα μπορεί να λειτουργήσει σε όλα τα συνηθισμένα υπολογιστικά συστήματα.
Το Google Earth διατίθεται για τα ακόλουθα λειτουργικά συστήματα:
Όλες οι εκδόσεις απαιτούν έναν σχετικά πρόσφατο υπολογιστή με επεξεργαστή άνω των 500 MHz, περισσότερα από 128 MB μνήμης, κάρτα γραφικών με τουλάχιστον 16 MB μνήμης και γρήγορη σύνδεση με το Διαδίκτυο.
Πνευματικά δικαιώματα
Αν και το πρόγραμμα είναι δωρεάν διαθέσιμο σε όλους, οι εικόνες από το πρόγραμμα βρίσκονται κάτω από πνευματικά δικαιώματα και δεν είναι ελεύθερες για διανομή. Σαν αποτέλεσμα, δεν είναι δυνατόν να χρησιμοποιηθούν εικόνες από το Google Earth σε εγχειρήματα όπως η Wikipedia που απαιτούν ελεύθερη άδεια με δυνατότητα τροποποίησης και εμπορικής εκμετάλλευσης. Για το λόγο αυτό χρησιμοποιούνται εικόνες από άλλες πηγές όπως το NASA World Wind.
Άνω Άκρια Ηρακλείου
Τα Άνω Άκρια είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Ανήκε στην επαρχία Μονοφατσίου του  νομού Ηρακλείου. Απέχει 40 χιλιόμετρα από το Ηράκλειο και βρίσκεται σε ημιορεινή έκταση στα υψώματα της βόρειας πλευράς της πεδιάδος της Μεσαράς. Στα ανατολικά του χωριού υπάρχει πηγή. Τα κυριότερα προϊόντα που παράγονται είναι λάδι, σταφίδα και κτηνοτροφικά φυτά. Στον οικισμό υπάρχει Δημοτικό Σχολείο.
Ιστορικά στοιχεία
Τόσο τα Άνω όσο και τα Κάτω Άκρια αναφέρονται σε παλιές βενετικές απογραφές. Στον Καστροφύλακα (Κ98) αναφέρονται ως Acrapano, με 160 κατοίκους και Acracato, με 154 κατοίκους.
Στη διάρκεια της Τουρκοκρατίας στα Άνω Άκρια κατοικούσαν Τούρκοι και υπήρχε τζαμί με ωραίο μιναρέ. Στη θέση του τελευταίου ανεγέρθηκε ο σημερινός ναός του χωριού.
Όταν τα Άνω Άκρια έγιναν κοινότητα, υπήχθησαν σε αυτήν και το Τσιφούτ Καστέλλι, οι Ατσιπάδες και η Μουρνιά. Μαζί με τα Κάτω Άκρια αποτέλεσαν Δημοτικό διαμέρισμα με το Σχέδιο Καποδίστριας, το 1999.
Κατά την Ενετοκρατία, οι Ατσιπάδες αναφέρονται με το όνομα Azupades de Acra και 48 κατοίκους, η Μουρνιά με το όνομα Murnea και 102 κατοίκους και το Καστέλλι ως Boniffacio proprio, με 56 κατοίκους το 1583.
Δείτε: Κοινότητα Άνω Ακρίων
Πληθυσμός
(σε παρένθεση ο πληθυσμός της τοπικής κοινότητας)
Πηγές
Ανω Ακρια Ανω Ακρια Κατηγορία:Δήμος Γόρτυνας
Μπανγκλαντές (οικισμός στη Σερβία)
Το Μπανγκλαντές (Σερβικά: Бангладеш, Bangladeš) είναι προαστιακός οικισμός της πόλης του Νόβι Σαντ στη Σερβία. Βρίσκεται ανάμεσα στο Νόβι Σαντ και το χωριό Ρουμένκα.
Πληθυσμού
Το Μπανγκλαντές κατοικείται από περίπου 250 εθνοτικούς Ρομά. Σύμφωνα με μια άλλη πηγή, το Μπανγκλαντές κατοικείται από 233 κατοίκους, που ζουν σε 55 οικογένειες.
Όνομα
Το όνομα του οικισμού είναι το σερβικό όνομα για το Μπαγκλαντές. Το όνομα έχει σχέση με την προέλευση των λαών των Μπενγκάλι από τη Νότια Ασία, κυρίως από το Μπαγκλαντές.
Εξωτερικοί σύνδεσμοι
Κατηγορία:Πόλεις της Σερβίας
.gh
.gh είναι ο top-level domain κωδικός για την Γκάνα στο διαδίκτυο.
Δείτε επίσης
Κατηγορία:Γκάνα Κατηγορία:Top-level domains
Toppdomän
Κίβιουκ (δορυφόρος)
Ο Κίβιουκ (αγγλικά: Kiviuq), ή Κρόνος XXIV (Saturn XXIV) είναι ένας ακανόνιστος φυσικός δορυφόρος του πλανήτη Κρόνου. Ανακαλύφθηκε το 2000 και του δόθηκε προσωρινά το όνομα S/2000 S 5.
Πήρε το όνομά του το 2003 από τον ομώνυμο γίγαντα της μυθολογίας των Ινουίτ.
Έχει διάμετρο περίπου 16 χλμ. και περιφέρεται γύρω από τον Κρόνο σε μέση απόσταση 11.111.000 χλμ. σε 449,22 ημέρες, σχηματίζοντας κλίση 45,71° με την εκλειπτική, σε ανάδρομη φορά και με εκκεντρότητα τροχιάς 0,3288. Είναι μέλος της ομάδας Ινουίτ.
Εξωτερικοί σύνδεσμοι
Κατηγορία:Φυσικοί δορυφόροι Κρόνου
Νησίδα Λαπέν
Το Νησίδιο Λαπέν (γαλλικά: Îlet Lapins) είναι ένα μικρό ακατοίκητο νησί της γαλλικής υπερπόντιας περιοχής Μαρτινίκα. Ανήκει στο Διαμέρισμα Λε Μαρέν και στο καντόνι και στην κοινότητα Λε Φρανσουά. Βρίσκεται βορειοανατολικά του νησιού Λαβίνιε. Βρίσκεται στον Κόλπο του Λε Φρανσουά.
Δείτε επίσης
Λαπέν Λαπέν
Τουλούζ ΦΚ
Η Τουλούζ ΦΚ (γαλλικά: Toulouse Football Club, γαλλική προφορά: Τουλούζ Φουτμπόλ Κλαμπ, TFC, ΤΦΚ προφέρεται: TéFéCé, ΤεΦεΣέ) είναι αθλητικός σύλλογος που εδρεύει στην πόλη της Τουλούζης. Ιδρύθηκε το 1970 και αγωνίζεται στην πρώτη κατηγορία (Λιγκ 1) του γαλλικού πρωταθλήματος ποδοσφαίρου. Πρόεδρος της ομάδας είναι ο Ολιβιέ Σαρντάν και ο προπονητής της είναι ο Αλέν Καζανοβά. Χρώματα της ομάδας είναι το μωβ και το λευκό.
Ιστορία
Το 1937 ιδρύθηκε το πρώτο ποδοσφαιρικό σωματείο της Τουλούζ, το οποίο ωστόσο παραχώρησε τους παίκτες της και τη θέση της στο γαλλικό πρωτάθλημα στη Ρεντ Σταρ ΦΚ. Στις 25 Μαΐου 1970 επανιδρύθηκε ως Union Sportive Toulouse και στελεχώθηκε με έφηβους ποδοσφαιριστές από τις ομάδες Γκασκόν και Μερμόζ-Μπονφουά. Συμμετείχε την περίοδο 1970–71 στη δεύτερη κατηγορία Γαλλίας (Λιγκ 2), χρησιμοποιώντας τα χρώματα του άσπρου και του κόκκινου. Το 1977 επανέκτησε το ιστορικό όνομά της (Toulouse Football Club) και υιοθέτησε νέα χρώματα συνδυάζοντας το μοβ με το λευκό. Το 1982 κατάφερε να προβιβαστεί στην πρώτη κατηγορία Γαλλίας (Λιγκ 1) ενώ το 1984 πήρε μέρος στο Κύπελλο ΟΥΕΦΑ. Η καλύτερη της χρονιά ήταν το 1986, όταν τερμάτισε στην τρίτη θέση του βαθμολογικού πίνακα.
Το 1994 υποβιβάστηκε για πρώτη φορά και έκτοτε βρίσκεται μεταξύ της πρώτης και δεύτερης κατηγορίας. Στη διάρκεια της δεκαετίας του 1990 αντιμετώπισε σημαντικά οικονομικά προβλήματα που οδήγησαν την ομάδα σε υποβιβασμό το 2001, κατόπιν απόφασης της γαλλικής ποδοσφαιρικής ομοσπονδίας, ωστόσο επανήλθε στην πρώτη κατηγορία μετά από δύο αγωνιστικές περιόδους.
Τη σεζόν 2008–09 έκανε μια εντυπωσιακή χρονιά, παίρνοντας την 4η θέση με 64 βαθμούς και εξασφαλίζοντας πρόκριση στο Γιουρόπα Λιγκ.
Τη σεζόν 2022–23 κατέκτησε το Κύπελλο Γαλλίας για πρώτη φορά στην ιστορία της, επικρατώντας με το εμφατικό 5–1 της Ναντ στον τελικό της διοργάνωσης. Αυτόματα εξασφάλισε θέση στους ομίλους του Γιουρόπα Λιγκ της επόμενης αγωνιστικής περιόδου, επιστρέφοντας στην Ευρώπη μετά τη σεζόν 2009–10.
Στάδια
thumb|Το Σταντιόμ Μυνισιπάλ ντε Τουλούζ Το Σταντιόμ Μυνισιπάλ αποτελεί από το 1970, ημερομηνία ίδρυσης του συλλόγου, το γήπεδο όπου αγωνίζεται η Τουλούζ Φουτμπόλ Κλαμπ. Τα εγκαίνιά του έγιναν το 1937 προκειμένου να μπορέσει να φιλοξενήσει το Παγκόσμιο Κύπελλο Ποδοσφαίρου του 1938, του οποίου τη διοργάνωση είχε αναλάβει η Γαλλία. Ιδιοκτήτης του Σταντιόμ είναι ο Δήμος της Τουλούζ. Το γήπεδο έχει γνωρίσει αρκετές ανακαινίσεις το 1949 και στη συνέχεια με την ευκαιρία του Παγκοσμίου Κυπέλλου του 1998. Το Σταντιόμ κατέστη, με αυτό τον τρόπο, το έκτο μεγαλύτερο σε χωρητικότητα γήπεδο στη Γαλλία, πίσω από το Σταντ ντε λα Μπωζουάρ, χωρητικότητας 35.472 θεατών. Ωστόσο, δεν αποτελεί μέρος των γαλλικών γηπέδων που έχουν πιστοποιηθεί από την UEFA της τάξεως των γηπέδων τεσσάρων ή πέντε αστέρων. Το Σταντιόμ Μυνισιπάλ αποτελεί αντικείμενο αρκετών σχεδίων που στοχεύουν στην ανακαίνισή του ενόψει του Ευρωπαϊκού Πρωταθλήματος Ποδοσφαίρου του 2016.
Λόγω των ζημιών που υπέστη το γήπεδο από την έκρηξη του εργοστασίου AZF της Τουλούζ, η Τουλούζ ΦΚ αγωνίστηκε για μεγάλο μέρος της σεζόν 2001–02 στο Σταντ Ερνέστ-Βαλλόν, όπου εδρεύει η Σταντ Τουλουζαίν.
Έμβλημα
Από το 1995, ο σύλλογος φέρει επάνω στο έμβλημά του, τη συντόμευση της πλήρους ονομασίας του TFC. Με κάθε αλλαγή στη θέση του προέδρου του συλλόγου, είθισται να αλλάζει και το έμβλημα της ομάδας.
Διακρίσεις
Ο παρακάτω πίνακας ανακεφαλαιώνει τις επιδόσεις της Τουλούζ Φουτμπόλ Κλαμπ στις διάφορες γαλλικές και ευρωπαϊκές διοργανώσεις.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1970 Κατηγορία:Ιδρύσεις ποδοσφαιρικών ομάδων το 1970
Σόφο Χαλβάσι
Η Σόφο Χαλβάσι (γεωργιανά: სოფო ხალვაში/Sopho Khalvashi, 31 Μαΐου 1986) είναι Γεωργιανή τραγουδίστρια.
Εκπροσώπησε τη Γεωργία στην πρώτη της συμμετοχή στον Διαγωνισμό Τραγουδιού Eurovision του 2007 στο Ελσίνκι, με το τραγούδι "Visionary Dream", τερματίζοντας στην 12η θέση στον τελικό.
Σάμουελ Ρίτσαρντσον
Ο Σάμιουελ Ρίτσαρντσον (Samuel Richardson, 19 Αυγούστου 1689 - 4 Ιουλίου 1761) ήταν Άγγλος συγγραφέας επιστολικών μυθιστορημάτων.
Γεννήθηκε πιθανότατα στο Μάκγουορθ του Ντέρμπυσιρ, σε μια οικογένεια εννέα παιδιών. Γιος ξυλουργού, εργάσθηκε ως βοηθός τυπογράφου και, για ν’ αυξήσει το εισόδημά του, έγραφε ερωτικές επιστολές δεσποινίδων που δεν είχαν την απαιτούμενη μόρφωση ή το ταλέντο, ενασχόληση που αποδείχθηκε καθοριστική για την λογοτεχνική του σταδιοδρομία.
Ζώντας στερημένα κατόρθωσε ν’ αποκτήσει δικό του τυπογραφείο, παντρεύτηκε, απέκτησε έξι τέκνα κι έχασε τα πέντε απ’ αυτά σε νηπιακή ηλικία καθώς και την νέα ακόμη γυναίκα του. Ξαναπαντρεύτηκε κι απέκτησε άλλα έξι παιδιά εκ των οποίων επέζησαν τέσσερις κόρες. Το 1733 έγινε τυπογράφος της Βουλής των Κοινοτήτων. Μέχρι τα πενήντα του δεν είχε εκδώσει κανένα δικό του βιβλίο.
Το 1739 δύο φίλοι του τού ανέθεσαν να γράψει ένα οδηγό αλληλογραφίας «για επαρχιώτες που αδυνατούσαν να συντάξουν μιαν επιστολή». Εξοικειωμένος, όπως προαναφέρθηκε, με την επιστολογραφία ο Ρίτσαρντσον, ανέλαβε το έργο και συνέλαβε συγχρόνως την ιδέα να γράψει μια ερωτική ιστορία σε μια σειρά επιστολών «στην οποία θα καθοδηγούνταν τα όμορφα κορίτσια που ήταν υποχρεωμένα να εργαστούν μακριά από το σπίτι τους, πώς ν’ αποφύγουν τις παγίδες κατά της αρετής τους».
Έτσι γεννήθηκε το 1740 η Πάμελα ή Η ανταμειφθείσα αρετή, όπου εξιστορείται σε σειρά επιστολών η αντίσταση της όμορφης υπηρέτριας κατά των ερωτικών επιθέσεων του κυρίου της μέχρις ότου υποκύπτει αυτός και την ζητά σε γάμο. Το 1741 ο Ρίτσαρντσον προσέθεσε δύο ακόμη τόμους στους δύο πρώτους με τίτλο Pamela's Conduct in High Life όπου εκθέτει τις αρετές της Πάμελα μετά τον γάμο της.
Το 1747 ακολούθησαν άλλες δύο χιλιάδες σελίδες με την ιστορία της Κλαρίσσα. Κι εδώ ο επίδοξος αποπλανητής αποκρούεται αλλά η κατάληξη είναι τραγική, παρά το ότι μέχρι να εκδοθεί ο έβδομος και τελευταίος τόμος εκατοντάδες αναγνωστών ικέτευαν με επιστολές τους τον συγγραφέα να μη «σκοτώσει» την Κλαρίσσα.
Παρθενογένεση
Η παρθενογένεση είναι μια μορφή ασεξουαλικής αναπαραγωγής που εμφανίζεται σε θηλυκούς οργανισμούς, όταν η αύξηση και η ανάπτυξη των εμβρύων συμβαίνουν χωρίς γονιμοποίηση από ένα αρσενικό. Στα φυτά, η παρθενογένεση αναφέρεται στην ανάπτυξη ενός εμβρύου από ένα μη γονιμοποιημένο ωάριο, και η διαδικασία ονομάζεται απόμειξη.
Σάμουελ Ρίτσαρντσον
Το 1753 ο Ρίτσαρντσον αποφάσισε ν’ ασχοληθεί και μ’ ένα άντρα κι έγραψε τους επτά τόμους του Τσαρλς Γκράντισον.
Παρθενογένεση
Ο όρος μερικές φορές χρησιμοποιείται λανθασμένα για να περιγράψει τους τρόπους αναπαραγωγής στα ερμαφρόδιτα είδη που μπορούν να αναπαραχθούν από μόνα τους, επειδή περιέχουν τα αναπαραγωγικά όργανα και των δύο φύλων στο σώμα ενός μόνο ατόμου.
Σάμουελ Ρίτσαρντσον
Η Πάμελα υπήρξε ακρογωνιαίος λίθος της αγγλικής λογοτεχνίας. Συγκίνησε χιλιάδες αναγνώστες, της μεσαίας τάξης ιδιαίτερα, και υπήρξε το πρώτο αγγλικό ψυχολογικό μυθιστόρημα. Χλευάστηκε βέβαια από διανοουμένους όπως ο Φήλντινγκ (ο οποίος έγραψε μια παρωδία του έργου), και κάποιος παρατήρησε ότι ακόμη κι αν συνέβαινε τελικά η αποπλάνηση, θα ήταν βαρετή μετά από χίλιες σελίδες. Παρ’ όλα αυτά η επίδραση του Ρίτσαρντσον στο αγγλικό μυθιστόρημα ήταν τεράστια, η δε γαλλική διανόηση, που τον γνώρισε από τις μεταφράσεις του αββά Πρεβώ, ενθουσιάστηκε. Ο Βολταίρος (στην Νανίνα του) και ο Κάρλο Γκολντόνι δραματοποίησαν την Πάμελα, ο Ρουσσώ είχε σαν πρότυπο της Νέας Ελοΐζας την Κλαρίσσα και ο Ντιντερό δήλωσε ότι αν ήταν υποχρεωμένος να πουλήσει όλα του τα βιβλία, θα κρατούσε μόνο τον Όμηρο, τον Σοφοκλή, τον Ευριπίδη και τον Ρίτσαρντσον.
Εξωτερικοί σύνδεσμοι
Κατηγορία:Άγγλοι συγγραφείς
Παρθενογένεση
Παρθενογένεση εμφανίζεται φυσικά σε μερικά ασπόνδυλα είδη ζώων (π.χ., οι ψύλλοι του νερού, αφίδες, νηματώδεις, ορισμένες μέλισσες, κάποια είδη σκορπιού) καθώς και σε μερικά σπονδυλωτά (π.χ. αμφίβια, κάποια ερπετά, στα ψάρια, και πολύ σπάνια στα πουλιά). Παρθενογένεση έχει προκληθεί τεχνητά σε ψάρια και αμφίβια.
Συνήθως τα ωάρια που σχηματίζονται μετά από την διαδικασία της μείωσης είναι απλοειδή, με τον μισό αριθμό χρωμοσώμάτων από τα κύτταρα του σώματος της μητέρας τους. Ωστόσο, τα απλοειδή άτομα, είναι συνήθως μη βιώσιμα, και οι παρθενογενετικοί απογόνοι έχουν συνήθως διπλοειδή αριθμό χρωμοσωμάτων. Εάν ο αριθμός των χρωμοσωμάτων του απλοειδούς ωαρίου διπλασιάζεται κατά τη διάρκεια της ανάπτυξης, οι απόγονοι είναι «μισό-κλώνοι" της μητέρας τους. Αν το ωάριο σχηματίστηκε χωρίς μειωτική διαδικασία, είναι ένας πλήρης κλώνος της μητέρας του.
Οι απόγονοι παράγονται από παρθενογένεση σε είδη που χρησιμοποιούν το σύστημα φυλο- καθορισμού XY, έχουν δύο Χ χρωμοσώματα και είναι γυναίκες. Σε είδη που χρησιμοποιούν το σύστημα φυλο- καθορισμού ZW, έχουν δύο χρωμοσώματα Z (αρσενικά) ή δύο W χρωμοσώματα (μη βιώσιμα ή θηλυκά), ή (θεωρητικά) αν εμφανίζεται κλωνική παρθενογένεση (η οποία ονομάζεται επίσης απόμειξη), θα μπορούσαν να έχουν ένα Z και ένα W χρωμόσωμα (θηλυκό).
Εξωτερικοί σύνδεσμοι
Κατηγορία:Αναπαραγωγή
Ο Δίσκος που Διαφημίζετε
Ο δίσκος που διαφημίζετε είναι ο δεύτερος δίσκος του συγκροτήματος Ημισκούμπρια που κυκλοφόρησε στις 13 Μαΐου 1997 από την FM Records. Μετά τον χρυσό δίσκο του συγκροτήματος, 30 χρόνια επιτυχίες, Ο δίσκος που διαφημίζετε έγινε πλατινένιος και πολλοί από τους φαν τους, τον θεωρούν και τον καλύτερο όλης της δισκογραφίας τους. Περιέχει πολλές επιτυχίες όπως τα «Στη Ντισκοτέκ», «Ο κύρης του σπιτιού», «Je suis bossu», «Η γάτα της σκεπής», «Άσε τον ουρακοτάγκο» και «Ο διάβολος κατέβηκε στο Χολαργό».
Περιέχει τα εξής τραγούδια :
Παραπομπές
Κατηγορία:Ελληνική δισκογραφία Κατηγορία:Άλμπουμ του 1997
Άντριεν φαν ντερ Κάμπελ
δεξιά|μικρογραφία| Αυτοπροσωπογραφία με σκούφο σε ηλικία 34 ετών Ο Άντριεν φαν ντερ Κάμπελ (Adriaen van der Cabel ή Άρι φαν ντερ Τάου, Ary van der Touw, 1631 – 16 Ιουνίου 1705), ήταν Ολλανδός ζωγράφος τοπίων της Χρυσής ολλανδικής Εποχής που δραστηριοποιήθηκε στη Γαλλία και στην Ιταλία.
Βιογραφία
Σύμφωνα με το RKD, έζησε στη Λυών από το 1655-1658, στη συνέχεια στη Ρώμη από το 1659–1666, και τέλος στη Λυών από το 1668 μέχρι το θάνατό του. Το ψευδώνυμό του ήταν Geestigheid. Το έργο του συγχέεται μερικές φορές με το έργο του αδελφού του Ένγκελ φαν ντερ Κάμπελ (1641 μετά το 1695), επίσης γνωστού ως Ange ή Angelo. Ο Ένγκελ συνόδευσε τον αδελφό του στα ταξίδια του και νυμφεύτηκαν και οι δύο την ίδια ημέρα. Όπως και ο αδελφός του, ο Ένγκελ έγινε μέλος των Bentvueghels με το ψευδώνυμο Corydon, και μετακόμισε μαζί του στη Λυών, όπου το 1672 έγινε «Maître-Garde» της Συντεχνίας του Αγίου Λουκά.
Ο πιο γνωστός μαθητής του φαν ντερ Κάμπελ ήταν ο ζωγράφος τοπίων από τη Λυών, Αντριάν Μανγκλάρ (Adrien Manglard), ο οποίος ήταν επίσης και νονός του. Όπως οφαν ντερ Κάμπελ, ο Μανγκλάρ μετοίκησε στη Ρώμη, όπου έγινε ένας από τους πιο γνωστούς ζωγράφους τοπίων της εποχής του. Ο φαν ντερ Κάμπελ εκπαίδευσε τον νεαρό Μανγκλάρ στην ολλανδική παράδοση ζωγραφικής τοπίων, καθώς και στο ύφος ζωγραφικής τοπίων Ρωμανικού - Μπολονέζικου ύφους, χαρακτηριστικού του δέκατου έβδομου αιώνα, που επηρέασε τον Κάμπελ κατά την παραμονή του στην Ιταλία
Εξωτερικοί σύνδεσμοι
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
NGC 1316
Ο NGC 1316 (γνωστός και ως Κάμινος Α) είναι ένας γιγάντιος φακοειδής ραδιογαλαξίας σε απόσταση περίπου 60 εκατομμύριων ετών φωτός στον αστερισμό της Καμίνου. Ανήκει στο σμήνος της Καμίνου, αν και σε αντίθεση με τον Μεσιέ 87 βρίσκεται στην άκρη του σμήνους. Είναι η τέταρτη ισχυρότερη ραδιοπηγή στον ουρανό.
Ιστορικό
Ο Κάμινος Α ανακαλύφθηκε το 1826 από τον Τζέιμς Ντάνλοπ (James Dunlop). Στο γαλαξία έχουν παρατηρηθεί δύο υπερκαινοφανείς αστέρες τύπου Ia, οι SN1980n και SN1981d.
Δομή και σχηματισμός
Ο Φρανσουά Σβέιζερ (François Schweizer) μελέτησε εκτενώς τον NGC 1316 στα τέλη της δεκαετίας του 1970. Βρήκε ότι ο γαλαξίας φαίνεται να μοιάζει με ένα μικρό ελλειπτικό γαλαξία με κάποιες ασυνήθιστες λωρίδες σκόνη ενσωματωμένες σε ένα πολύ μεγαλύτερο φάκελο των άστρων. Ο εξωτερικός φάκελος περιείχε πολλές κυματισμούς, βρόχους, και τόξα. Επισήμανε επίσης την παρουσία του ενός συμπαγή δίσκου του αερίου κοντά στο κέντρο που μοίαχει να έχει κλίση σε σχέση με τα αστέρια και φάνηκε να περιστρέφεται πιο γρήγορα από τα αστέρια. Με βάση αυτά τα αποτελέσματα, ο Schweizwer πρότεινε ότι ο NGC 1316 αναπτύχθηκε μέσα από τη συγχώνευση αρκετών μικρότερων γαλαξιών. Αυτά τα γεγονότα συγχώνευσης μπορεί να έχουν τροφοδοτήσει τη κεντρική υπερμεγέθη μαύρη τρύπα με φυσικό αέριο, προκαλώντας τον γαλαξία να γίνει ένας ραδιογαλαξίας. Δηλώνσε επίσης ότι ο NGC 1316 είναι συγκρίσιμος με τους γιγάντιους ελλειπτικούς γαλαξίες βρίσκονται στα κέντρα των άλλων γαλαξιακών σμηνών. Χρησιμοποιώντας φασματοσκοπία στα φωτεινότερα σφαιρωτά σμήνη του, η συγχώνευση εκτιμάται ότι συνέβη περίπου 3 δις χρόνια πριν.
Συνοδοί και περιβάλλον χώρος
Ο NGC 1316 φαίνεται να αλληλεπιδρά με το NGC 1317, ένα μικρό σπειροειδή γαλαξία προς τα βόρεια. Ωστόσο, ο μικρός σπειροειδής γαλαξίας δεν φαίνεται να είναι αρκετά μεγάλος για να προκαλέσει τις στρεβλώσεις που φαίνονται στη δομή αυτού του γαλαξία.
.gi
Εξωτερικοί σύνδεσμοι
Κατηγορία:Γιβραλτάρ Κατηγορία:Top-level domains
Toppdomän
Γκυ του Νεβέρ
Ο Γκι ντε Νεβέρ, (1131 - 1176), ήταν κόμης του Νεβέρ, της Οσέρ και του Τονέρ.
Οικογένεια
Ο Γκυ και η Ματθίλδη απέκτησαν τους εξής απογόνους:
Πηγές
Κατηγορία:Οίκος του Νεβέρ Κατηγορία:Κόμητες του Νεβέρ Κατηγορία:Κόμητες της Οσέρ Κατηγορία:Κόμητες του Τονέρ
Θρησκεία στην Ινδία
Η θρησκεία στην Ινδία χαρακτηρίζεται από ποικιλομορφία πίστεων και πρακτικών. Στο προοίμιο του Συντάγματος της Ινδίας αναφέρεται ότι η Ινδία είναι κοσμικό κράτος. Στην Ινδική υποήπειρο γεννήθηκε μία τετράδα από τις μείζονες παγκόσμιες θρησκείες: ο Ινδουισμός, ο Βουδισμός, ο Τζαϊνισμός και ο Σιχισμός. Σύμφωνα με την απογραφή του 2011, το 79,8% του πληθυσμού της Ινδίας είναι Ινδουιστές, το 14,2% είναι Μουσουλμάνοι, το 2,3% Χριστιανοί, το 1,7% Σιχ, το 0,7% Βουδιστές και το 0,4% πιστοί του Τζαϊνισμού. Επιπλέον, ο Ζωροαστρισμός, ο Σαναμαϊσμός και ο Ιουδαϊσμός έχουν αρχαία παράδοση στην Ινδία και διαθέτουν και σήμερα πολλές χιλιάδες πιστούς στη χώρα. Ειδικότερα, η Ινδία έχει τον μεγαλύτερο πληθυσμό πιστών του Ζωροαστρισμού (Πάρσοι και Ιράνι) στον κόσμο, παρά το ότι αυτή η αρχαία θρησκεία αναπτύχθηκε στην Περσία. Σε όλη την ινδική ιστορία, η θρησκεία υπήρξε αναπόσπαστο και σημαντικό μέρος του πολιτισμού της χώρας. Η ποικιλομορφία των θρησκευτικών παραδόσεων και η ανεκτικότητα προς διαφορετικές θρησκείες είναι εδραιωμένες στην Ινδία από την παράδοση και τώρα πλέον και από τον νόμο. Το Σύνταγμα της Ινδίας αναγνωρίζει και εγγυάται την ελευθερία της θρησκείας ως θεμελιώδες δικαίωμα.
Σήμερα στην Ινδία κατοικεί το 94% περίπου του παγκόσμιου πληθυσμού των Ινδουιστών. Οι περισσότεροι ινδουιστικοί ναοί και ιερά βρίσκονται στην Ινδία, όπως και οι τόποι όπου γεννήθηκαν όλοι σχεδόν οι άγιοι του Ινδουισμού. Το Πραγιαγκράτζ (πρώην Αλλαχαμπάντ) φιλοξενεί το μεγαλύτερο προσκύνημα στον κόσμο, το Πραγιάγκ Κουμπ Μέλα, όπου Ινδουιστές από όλο τον κόσμο συγκεντρώνονται για να λουστούν στη συμβολή των τριών ιερών ποταμών της Ινδίας: του Γάγγη, του Γιαμούνα και του Σαρασβάτι. Η Ινδία μπορεί να θεωρηθεί ως εξαγωγέας θρησκευτικών ιδεών, καθώς η ινδική διασπορά στη Δύση έχει διαδώσει ήδη από τις αρχές του 20ού αιώνα, πολλές πλευρές της ινδουιστικής και βουδιστικής φιλοσοφίας και πρακτικής, όπως η γιόγκα, ο διαλογισμός, η αγιουρβεδική ιατρική, το κάρμα και η μετενσάρκωση. Η επίδραση των ινδικών θρησκειών εξαπλώθηκε έτσι παγκοσμίως. Αρκετές οργανώσεις, όπως η Διεθνής Εταιρεία για τη Συνείδηση Κρίσνα, το Κίνημα Ραμακρίσνα, οι Μπράχμα Κουμάρι, η Ανάντα Μάργκα και άλλες, διαδίδουν και σήμερα την ινδουιστική πνευματικότητα διεθνώς.
Από την άλλη, η Ινδική υποήπειρος έχει τον μεγαλύτερο μουσουλμανικό πληθυσμό στον κόσμο, με το ένα τρίτο περίπου όλων των Μουσουλμάνων να βρίσκονται στη νότια Ασία. Με βάση τις σημερινές δημογραφικές τάσεις, το 2050 ο μουσουλμανικός πληθυσμός της Ινδίας θα έχει αυξηθεί σε 311 εκατομμύρια και θα είναι ο μεγαλύτερος από κάθε άλλη χώρα της Γης, ξεπερνώντας την Ινδονησία, αν και η πλειονότητα του πληθυσμού της Ινδίας θα εξακολουθεί να είναι Ινδουιστές (περίπου το 77%). Ως πατρίδα του Μιρζά Γκουλάμ Αχμάντ, η Ινδία έχει τουλάχιστον 2 εκατομμύρια Αχμαντίγια Μουσουλμάνους, ενώ τα ιερά κάποιων από τους γνωστότερους  Σούφι, όπως του Μουινουντίν Τσιστί και του Νιζαμουντίν Αουλίγια, βρίσκονται στην Ινδία και προσελκύουν επισκέπτες από όλο τον κόσμο.
Η βαθμιαία άνοδος του Ισλάμ στην Ινδία τους τελευταίους αιώνες χρησιμοποιείται ως φόβητρο από τους ινδουιστές εθνικιστές της Ινδίας, που αντιπροσωπεύονται σήμερα στον πολιτικό χώρο από το συντηρητικό Κόμμα Μπαρατίγια Τζανάτα, και γενικότερα ως αφορμή ισλαμοφοβίας και μεροληπτικής παραπληροφόρησης. Κατά την εποχή της Αυτοκρατορίας των Μουγκάλ, οι ηγέτες της Ινδίας ήταν Μουσουλμάνοι, ωστόσο επεδίωξαν τη θρησκευτική ειρήνη και πολλοί επεχείρησαν να εναρμονίσουν την προσωπική τους θρησκεία με τον Ινδουισμό των υπηκόων τους. Αργότερα, από τον 17ο μέχρι τον 19ο αιώνα, τα τείχη μεταξύ των δύο θρησκειών υψώθηκαν και πάλι, με πολιτική ενθάρρυνση.
Απόμειξη
Ως απόμειξη αναφέρεται ο τρόπος αναπαραγωγής των φυτών με αντικατάσταση της φυσιολογικής σεξουαλικής αναπαραγωγής από ασεξουαλική αναπαραγωγή, στον οποίο παίρνουν μέρος τα όργανα του φύλου και οι συγγενείς τους μορφές, χωρίς όμως να γίνει γονιμοποίηση. Αντίστοιχη διαδικασία στα ζώα είναι η παρθενογένεση.
Σύμφωνα με αυτόν τον ορισμό που εισήγαγε ο Winkler, οι άλλοι τύποι «κανονικής ασεξουαλικής αναπαραγωγής»των φυτών, όπως η διάδοση από τα μοσχεύματα ή φύλλα, δεν θεωρείταιε απόμειξη. Με την διαδικασία της απόμειξης παράγονται απόγονοι που είναι γενετικά πανομοιότυποι με το μητρικό φυτό.
Είναι δηλαδή η αντικατάσταση του εγγενούς από τον αγενή πολλαπλασιασμό (Θεωρείται εξελικτικό αποτέλεσμα της τάσης περιορισμού του γενετικού ανασυνδυασμού). Έτσι τα άνθη αυτών των φυτών, υπέστησαν εξελικτική τροποποίηση με αποτέλεσμα να παράγουν είτε σπόρο παρθενογενετικά (αγαμοσπερμία) είτε μονάδες αναπαραγωγής αντί για άνθη. Σε ανθοφόρα φυτά, ο όρος απόμειξη χρησιμοποιείται συνήθως με μια περιορισμένη έννοια ως αγαμοσπερμία, δηλαδή ασεξουαλική αναπαραγωγή μέσω σπόρων.
Αναφέρονται αρκετοί διαφορετικοί τύποι απόμειξης:
Βιβλιογραφία
Κατηγορία:Αναπαραγωγή
Γ.Σ. Θησέας Αγριάς
Ιστορικό
Ο Θησέας Αγριάς ιδρύθηκε το 1927 ως ορειβατικός σύλλογος και μετέπειτα μετατράπηκε αποκλειστικά σε ποδοσφαιρικό σύλλογο. Ανήκει στη δύναμη της Ε.Π.Σ. Θεσσαλίας. Τις χρονιές 1991-92, 2004-05, 2006-07 και 2017-18 κατέκτησε το πρωτάθλημα και τις χρονιές 1988-89, 2007-08 και 2022-23 κατέκτησε το κύπελλο Ε.Π.Σ. Θεσσαλίας.
Τις χρονιές 1992-93, 2005-06, 2007-08 και 2008-09 αγωνίστηκε στο πρωτάθλημα της Δ' Εθνικής κατηγορίας. Την περίοδο 2007-08 πλησίασε περισσότερο την άνοδο στην Γ' Εθνική, τερματίζοντας στην 3η θέση σε σύνολο 17 ομάδων του 4ου όμιλου πίσω από τον πρωταθλητή Φωκικό Άμφισσας και τον Αστέρα Ιτέας. Το 2018 ως πρωταθλητής Ε.Π.Σ. Θεσσαλίας κέρδισε την άνοδο στην Γ' Εθνική κατηγορία για πρώτη φορά στην ιστορία του.
Την αγωνιστική περίοδο 2018-19, αγωνίζεται για πρώτη φορά στο πρωτάθλημα της Γ' Εθνικής μετέχοντας στον 4ο Όμιλο. Πρώτος αγώνας της ιστορίας του στην Γ' Εθνική ήταν με αντίπαλο την Νίκη Βόλου στις 30 Σεπτεμβρίου 2018 στον Βόλο για την 1η αγωνιστική, όπου και ηττήθηκε με 5-0.
Παραπομπές
Κατηγορία:Αθλητικοί σύλλογοι Μαγνησίας Κατηγορία:Ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 1927 Κατηγορία:Ιδρύσεις ποδοσφαιρικών ομάδων το 1927
Διάρθρωση της Ορθόδοξης Εκκλησίας
Η Ορθόδοξη Εκκλησία είναι μια κοινωνία η οποία περιλαμβάνει δεκαπέντε ξεχωριστές αυτοκέφαλες ιεραρχικές εκκλησίες, που αναγνωρίζονται μεταξύ τους ως «κανονικές» χριστιανικές ορθόδοξες εκκλησίες. Υπάρχει μια ουσιαστικά πολιτική διαφωνία για το αυτοκέφαλο δύο από τις εκκλησίες, της "Ορθόδοξης Εκκλησίας στην Αμερική" ("Orthodox Church in America"/OCA), λόγω μονομερούς απόδοσης του αυτοκέφαλου από τη Ρωσική Ορθόδοξη Εκκλησία και της "Ορθόδοξης Εκκλησίας της Ουκρανίας" (OCU), λόγω μονομερούς απόδοσης του αυτοκέφαλου από το Οικουμενικό Πατριαρχείο Κωνσταντινουπόλεως, που δεν έχουν αναγνωριστεί από την πλειοψηφία των υπολοίπων τοπικών εκκλησιών.
Ο Πατριάρχης Ρώμης κατείχε την «πρώτη τιμητική θέση» μεταξύ των πέντε Πατριαρχών. Η διαφωνία σχετικά με τα όρια της εξουσίας του, το Παπικό πρωτείο, ήταν μία από τις αιτίες του Μεγάλου Σχίσματος, που συμβατικά χρονολογείται από το έτος 1054, κατά το οποίο η Εκκλησία χωρίστηκε στην Ρωμαιοκαθολική Εκκλησία στη Δύση, με επικεφαλής τον Επίσκοπο της Ρώμης, και την Ορθόδοξη Εκκλησία, με επικεφαλής τους υπόλοιπους τέσσερις Πατριάρχες. Μετά το σχίσμα, το τιμητικό πρωτείο μετατοπίζεται προς τον Πατριάρχη Κωνσταντινουπόλεως, ο οποίος προηγουμένως κατείχε τη δεύτερη θέση στην τάξη της Πρώτης Συνόδου της Κωνσταντινούπολης.
Δικαιοδοσία
thumb|600x600px|Κανονικά εδάφη των Ορθόδοξων Εκκλησιών
Αυτοκέφαλες Ορθόδοξες Eκκλησίες
Το έτος της αυτοκέφαλίας αναφέρεται στην παρένθεση.
Αυτοκέφαλες Αρχιεπισκοπές
Η Αυτοκέφαλη Εκκλησία της Κύπρου είναι η μοναδική αρχαία (431 μ.Χ.). Στα Εκκλησιαστικά Δίπτυχα της Ρωσικής Ορθόδοξης Εκκλησίας και ορισμένων θυγατρικών εκκλησιών της (π.χ. η Ορθόδοξη Εκκλησία στην Αμερική), η κατάταξη των τεσσάρων πατριαρχικών εκκλησιών είναι διαφορετική.
thumb|600x600px|Διάγραμμα με την οργάνωση της Ανατολικής Ορθόδοξης Εκκλησίας από το 2020
Αυτόνομες Ορθόδοξες Εκκλησίες
* Η αυτονομία δεν είναι καθολικά αναγνωρισμένη.
Εκκλησίες των ενισταμένων
Λόγω του ότι αυτές οι εκκλησίες αντιλαμβάνονται ως λάθη τον μοντερνισμό και τον οικουμενισμό στην ενσωμάτωση της Ορθοδοξίας, απέχουν από την συλλειτουργία της Θείας Λειτουργίας, ισχυριζόμενες παράλληλα ότι παραμένουν πλήρως εντός των κανονικών ορίων της Εκκλησίας: δηλαδή, ομολογούν Ορθόδοξη πίστη, διατηρώντας νόμιμη επισκοπική διαδοχή, και υπάρχουν σε κοινότητες με ιστορική συνέχεια. Με εξαίρεση την Ορθόδοξη Εκκλησία της Ελλάδας (Ιερά Σύνοδος των Ενισταμένων), βρίσκονται σε κοινωνία με τους πιστούς από όλες τις κανονικές δικαιοδοσίες, ενώ αναγνωρίζονται και βρίσκονται σε κοινωνία με τη Ρωσική Ορθόδοξη Εκκλησία εκτός Ρωσίας (ROCOR).
Λόγω, εν μέρει, της αποκατάστασης των επίσημων δεσμών μεταξύ της Ρωσικής Ορθόδοξης Εκκλησίας εκτός Ρωσίας (ROCOR) και του Πατριαρχείου Μόσχας, η Εκκλησία Γνήσιων Ορθοδόξων Χριστιανών Ελλάδος (Εκκλησία Γ.Ο.Χ. Ελλάδος) έχει διακόψει την εκκλησιαστική κοινωνία με τη ROCOR, αλλά το αντίστροφο δεν έχει συμβεί. Οι θέσεις της Ρουμανικής και της Βουλγαρικής εκκλησίας για το θέμα είναι ακόμη ασαφείς.
Εκκλησίες που παραμένουν εθελοντικά «εντός των τειχών τους»
Αυτές οι Εκκλησίες δεν ασκούν Κοινωνία με οποιεσδήποτε άλλες ορθόδοξες δικαιοδοσίες, ούτε τείνουν να αναγνωρίζουν η μία την άλλη. Ωστόσο, όπως και οι «Εκκλησίες των ενισταμένων», παραπάνω, παραμένουν πλήρως εντός των κανονικών ορίων της Εκκλησίας: δηλαδή, ομολογούν Ορθόδοξη πίστη, διατηρώντας (όπως αυτοί πιστεύουν) νόμιμη επισκοπική διαδοχή και υπάρχουν σε κοινότητες με ιστορική συνέχεια. Παρ' όλ' αυτά, η σχέση τους με όλες τις άλλες Ορθόδοξες Εκκλησίες παραμένει ασαφής.
Εκκλησίες που είναι μη αναγνωρισμένες
Οι παρακάτω Εκκλησίες αναγνωρίζουν όλες τις άλλες κύριες Ορθόδοξες Εκκλησίες, αλλά δεν αναγνωρίζονται από αυτές.
Παραπομπές
Κατηγορία:Ορθοδοξία
Αμυκή
Στην ελληνική μυθολογία η Αμυκή ήταν μυθική βασίλισσα της Κύπρου.
Πηγές
Κατηγορία:Μυθικοί βασιλείς της Κύπρου
.gm
.gm είναι ο top-level domain κωδικός για την Γκάμπια στο διαδίκτυο.
Εξωτερικοί σύνδεσμοι
Κατηγορία:Γκάμπια Κατηγορία:Top-level domains
Toppdomän